钦定古今图书集成/理学汇编/字学典/第157卷 > 孔子石砚赋 > 《赋张秋泉真人所藏砚山》元·赵孟𫖯
## 钦定古今图书集成/理学汇编/字学典/第157卷 > 孔子石砚赋 > 《赋张秋泉真人所藏砚山》元·赵孟𫖯

泰山亦一拳，石多势雄齐鲁青巍峨。此石却是小岱
岳，峰峦无数生陂陀。千岩万壑来几上，中有绝涧横
天河。粤从混沌元气判，自然凝结非镌磨。人间奇物
不易得，一见大叫争摩挲。米公平生好奇者，大书深
刻无差讹。旁有小砚天所造，仰受笔墨如圆荷。我欲
为君书《道德》，但愿此石不用鹅。巧偷豪夺古来有，问
君此意当如何。